VM/KAO/vs

**Valtionosuusjärjestelmän uudistaminen/Tulojen tasaus**

**Verotuloihin perustuva valtionosuuksien tasaus**

Nykyjärjestelmässä tulojen tasaus tehdään verotuloihin perustuvan valtionosuuksien tasauksen kautta. Järjestelmä tasaa kuntien välisiä tuloeroja perustuen laskennallisiin verotuloihin. Laskennalliset verotulot muodostuvat kunnallisverosta ja kunnan osuudesta yhteisön tuloverosta (yhteisövero). Tasaus tehdään kuntien valtionosuuksiin, joten verotuloja ei siirretä kuntien välillä.

Nykyinen *tasausraja* on 91,86 prosenttia keskimääräisestä laskennallisesta verotulosta, joka saadaan jakamalla kaikkien kuntien yhteenlasketut laskennalliset verotulot yhteenlasketulla asukasluvulla. Kunnat, joiden laskennallinen verotulo alittaa tasausrajan, saavat *tasauslisänä* em. erotuksen täysimääräisesti. Tämä tarkoittaa sitä, että kunnan verotettavien tulojen kasvu vähentää vastaavalla määrällä kunnan saamaa tasauslisää (tasausrajan alittavien kuntien kohdalla). Verotettavien tulojen lasku taas vastaavasti lisää tasauslisän määrää. Tasausrajan alapuolella olevien kuntien tasattu verotulo pysyy siis muuttumattomana verotettavan tulon muutoksesta huolimatta ja kunta ei hyödy tai häviä verotettavan tulon muutoksesta.

Jos kunnan laskennallinen verotulo ylittää tasausrajan, vähennetään kunnan valtionosuuksista *tasausvähennyksenä* euromäärä, joka on 37 prosenttia kunnan laskennallisen verotulon ja tasausrajan erotuksesta (tasausrajan ylittävältä osalta). Kunta hyötyy (tasausrajan ylittävien kuntien kohdalla) verotettavien tulojen kas

Kunnallisveroasteen muutos ei vaikuta yksittäisen kunnan tasauksen määrään, koska tasaus lasketaan keskimääräisen kunnallisveroprosentin mukaan.